Lucy Buyaphi Mvubelo (1920 – 30 Oktoba 2000) alikuwa mwanaharakati wa vyama vya wafanyikazi wa Afrika Kusini. Lucy Twala alizaliwa huko Johannesburg, alisoma katika Shule ya Seminari ya Inanda kabla ya kuwa mwalimu. Aliolewa na McKenzie Mvubelo, lakini mwaka wa 1942 aliacha kufundisha akajiunga na kiwanda cha nguo ili akapate malipo ya juu. Alijiunga na Muungano wa Wafanyakazi wa Nguo wa Wanawake wa Afrika na baadae akawa katibu mkuu wake. Mnamo 1947, alikuwa mratibu wa Shirikisho la Wanawake wa Afrika Kusini, na alikuwa mwanzilishi wa Muungano wa Vyama vya Wafanyakazi wa Afrika Kusini (SACTU), akihudumu Kama makamu wake wa rais kuanzia 1955. Mvubelo alipinga uamuzi wa SACTU kujiunga na African National Congress. Chama cha Wafanyakazi wa Nguo kilijitenga mwaka 1956, na mwaka 1959 badala yake akawa rais wa Shirikisho la Vyama Huru vya Wafanyakazi Afrika (FOFATUSA). Mwaka 1962, Chama cha Wafanyakazi wa Nguo kiliunganishwa na kuwa Chama kipya cha Wafanyakazi wa Mavazi (NUCW), huku Mvubelo akiendelea kuwa katibu mkuu. Aliamua kufuta FOFATUSA Mnamo 1966, kwani ilikuwa na washirika wachache waliobaki.